**Zápis do 1. ročníka základnej školy na školský rok 2021/2022**

Zápis na plnenie povinnej školskej dochádzky v základných školách na školský rok 2021/2022 sa uskutoční **od 9. apríla 2021 do 30. apríla 2021** s tým, že:

1. Zápis sa uskutoční **bez osobnej prítomnosti detí**. Stačí na webovej stránke školy www.skolakalina.sk vyplniť elektronickú prihlášku. V hornej lište kliknite na odkaz ZÁPIS, vyplňte prihlášku a odošlite. Ak žiadate o odloženie začiatku školskej dochádzky, dieťa je po odklade školskej dochádzky alebo žiadate predčasné zaškolenie dieťaťa, uveďte to v poznámke prihlášky a vyplňte príslušnú žiadosť a tú zašlite na mailovú adresu riaditel@skolakalina.sk alebo r.fenclova@skolakalina.sk

Ak rodičia používajú elektronický občiansky preukaz cez e-Slovensko, prosíme do poznámky uviesť číslo elektronickej schránky oboch rodičov, do ktorej pošleme rozhodnutie o prijatí – neprijatí dieťaťa do školy.

2. **Overenie údajov poskytnutých zákonnými zástupcami** sa uskutoční v priebehu mesiaca máj 2021 po oznámení času a spôsobu prostredníctvom emailu alebo po telefonickom vyzvaní. (Overenie údajov z rodného listu dieťaťa, občianskeho preukazu zákonného zástupcu a podpísanie prihlášky oboma rodičmi (zákonnými zástupcami)). Ak sú rodičia rozvedení, rozhodnutie súdu o zverenie dieťaťa do starostlivosti jedného z rodičov alebo o striedavej starostlivosti.

3. Zákonný zástupca dieťaťa so špeciálnymi výchovno-vzdelávacími potrebami doloží **vyjadrenie príslušného zariadenia výchovného poradenstva a prevencie** do vydania rozhodnutia o prijatí dieťaťa do základnej školy, najneskôr do 15. júna 2021.

4. Ak zákonný zástupca žiada o odklad začiatku plnenia povinnej školskej dochádzky, súčasť žiadosti zákonného zástupcu, ktorým je odporučenie príslušného zariadenia výchovného poradenstva a prevencie a odporučenie všeobecného lekára pre deti a dorast zákonný zástupca doručí osobne po telefonickom dohodnutí 0949 187 773 alebo pošle elektronicky mailom na adresu r.fenclova@skolakalina.sk alebo riaditel@skolakalina.sk .

5. **Rodičia, ktorí nemajú prístup na internet** si prídu vyzdvihnúť potrebné prihlášky a žiadosti do školy (učiteľský vchod – predsieň), kde budú potrebné tlačivá k dispozícii. Žiadame rodičov, aby do predsiene vstupovali po jednom s ochranným rúškom alebo respirátorom. **Odovzdanie vyplnených prihlášok a žiadostí** v čase od 7,30 do 8,15 a popoludní od 14,00 do 16,00 každý pracovný deň po telefonickom nahlásení na tel. č. 0949 187 773 (p. Fenclová – zástupkyňa riaditeľa) alebo 0903 889 363 (p. Noga - riaditeľ školy) alebo poštou.